Småkryp+MS

Mål og bakgrunn for prosjektet:

Våre fokusområder denne våren er bærekraftig utvikling og naturen som læringsarena. Vi viderefører skogsdyrprosjektet vårt med småkryp, fordi vi ønsker å ha fokus på dyr i vårt nærområde. Barna er opptatt av å lete etter småkryp på tur. Vi løfter på steiner og stubber og finner blant annet meitemark og skrukketroll. Vi vil lete etter småkryp sammen med barna og ta utgangspunkt i det vi finner. Barna skal lære om småkryp gjennom egne erfaringer. Vi kommer også til å ha ulike formingsaktiviteter, slik at barna kan ta i bruk fantasi, kreativ tenkning og skaperglede. Vi vil også ha fokus på bøker, sanger, rim og regler hvor ulike småkryp er tema. Barna vil med dette videreutvikle sitt språk og sin begrepsforståelse. Aktuelle fagområder: Kommunikasjon, språk og tekst, Kunst, kultur og kreativitet, Natur, miljø og teknikk, Antall, rom og form.


 * [[image:IMG_3458.JPG width="384" height="288"]] || [[image:IMG_3607.JPG width="384" height="288"]] ||

Vi har vært på tur og funnet mark og skrukketroll. Barna syns det er veldig spennende. Noen vil gjerne holde, andre vil kjenne, noen vil bare se. Meitemarken er lang, litt slimete og skitten. En mark la igjen en bæsj (?) i en hånd! Går det an? Skrukketrollet har veldig mange bein og det kiler litt når den kryper. Begge liker å bo under stubber, stokker og steiner. De vil ha det mørkt. Hva spiser de?
 * [[image:IMG_3464.JPG width="384" height="288"]] || [[image:IMG_3609.JPG width="384" height="288"]] ||

Vi har bakt "mark" og "snegler"! De smakte godt. En dag lagde vi egen pasta. Det var utrolig spennende for barna å lage deigen, kjevle ut og sveive på pastamaskinen. Det kom jo lange mark ut!
 * [[image:IMG_3440.JPG width="576" height="432"]] ||
 * [[image:IMG_3486.JPG width="384" height="288"]] || [[image:IMG_3488.JPG width="384" height="288"]] ||

Plastelina er nesten litt som deig, det er gøy å kna, rulle og trykke. Her lages det mye mark, slanger og edderkopper for tiden!
 * [[image:IMG_3572.JPG width="576" height="432"]] ||

Vi har fått opp litt bilder av diverse småkryp på veggen, barna peker på bildene og vi bruker de som utgangspunkt for felles samtaler.
 * [[image:IMG_3627.JPG width="576" height="432"]] ||

En dag tok vi med oss dorullkjerner og maling ut. Vi klipte opp dorullene i ringer og malte ringene før vi tredde de på en ståltråd som vi har hang opp på veggen. Det ble en slags svevende larveaktig skulptur.
 * [[image:IMG_3626.JPG width="576" height="432"]] ||

Her henger den sammen med en sang vi synger i samlingsstund (den er fra Portveien 2):

Hysj, kan du høre gresset gro? Hysj, kan du høre en meitemark som lo? Hysj, kan du høre en maur gå forbi? Da skal du være helt stille og si: Hei, alle insekter, alle små dyr, dere som kryper og kravler og kryr, jeg er et menneske og jeg er snill, vær i min hage så lenge du vil

Vi leser boka om Den lille larven Aldrimett av Eric Carle. For å ha den med oss ut i all slags vær uten at den blir ødelagt, har vi kopiert og laminert den. I boka spiser larven ulike frukter og annen mat i løpet av en uke, den spiser mer og mer for å vokse og bli stor. Til slutt lager den seg en puppe og blir til en vakker sommerfugl! Barna teller og benevner maten, og undrer seg over den magiske forvandlingen.
 * [[image:IMG_3634.JPG width="576" height="432"]] ||

På veggen har vi hengt opp larvehistorien i bilder og tall. Her kan barna gjenfortelle hva som skjedde med larven helt fra den kom ut av egget til den ble til en sommerfugl.
 * [[image:IMG_3628.JPG width="576" height="432"]] ||

Her har barna først studert illustrasjonen av den lille larven Aldrimett og siden malt sine egne versjoner!
 * [[image:IMG_3634.JPG width="384" height="288"]] || [[image:IMG_3631.JPG width="384" height="288"]] ||
 * [[image:IMG_3632.JPG width="384" height="288"]] || [[image:IMG_3633.JPG width="384" height="288"]] ||

Barna har også tegnet med kullstift. Marker, slanger, ormer og larver...
 * [[image:IMG_3629.JPG width="384" height="288"]] || [[image:IMG_3630.JPG width="384" height="288"]] ||

...og ute kan vi tegne på steiner med kullrester fra bålet!
 * [[image:IMG_3615.JPG width="576" height="432"]] ||

På tur i skogen fant vi et lite tre som vi tok med oss tilbake og hang opp på veggen/i taket. Der har det flyttet inn diverse småkryp laget av skjeer og piperensere. Vi har også to kosedyr der, lille Petter edderkopp og den lille larven Aldrimett. De får være med i samlingsstunder og kommer noen ganger på besøk når barna spiser. Av og til får de være med barna for å sove litt i vogna også.
 * [[image:IMG_3636.JPG width="384" height="288"]] || [[image:IMG_3637.JPG width="384" height="288"]] ||

Noen sanger vi synger:

Lille Petter edderkopp han klatret på min hatt Så begynte det å regne og Petter ned han datt Så kom sola og skinte på min hatt Da ble det liv i edderkopp som klatret på min hatt

Lille Petter edderkopp Spinn, bare spinn, bare spinn dagen lang Lille Petter edderkopp Spinn, bare spinn, bare spinn dagen lang Sola går opp og ned, regnet det øser ned Spinn, bare spinn, bare spinn dagen lang

Ormen den lange Krøp som en slange Under et gjerde Tok seg en pære delte den i to Værsågod!